Københavns Adresseavis, 1837-03-24
En dannet, sædelig Pige, ferm i Skrædersyning, samt al anden Synina, Vadsk og Strygning, kyndig i en borgerlig Huusholdning, søger Condition hos en god Familie til 1ste Mai, ligemeget om det er i Byen eller paa Landet, og kan hun tillige, hvis der er Børn, undervise disse i de fleste Skolevidenskaber. Megen Øvelse i Regning og Skrivning giør hende ogsaa skikket at forestaae et Udsalg.